**Utkast – Referat - NfN Styremøte nr. 1/15**

**Tid: 21.01.2015, kl. 12-16  
Sted: Telenor Eiendom, Telenorsenteret**   
**Tilstede: Magne, Kjersti, Johannes, Henning, Sidsel, Erick,  Margrethe og Kirsten  
Forfall: Audun og Olav Egil**

**Referent: Kirsten**

**SAKLISTE**   
   
 **1. Referat fra styremøte 6/2014**

Beslutningspunktene i referatet ble gjennomgått.

Følgende ble kommentert:

Det ble ikke konkludert med at Faggruppene for Drift og vedlikehold og Energi og miljø skal slåes sammen. Dette vil gå inn i plan for ny modell og årsplan for faggruppene.

SLA Workshopen i Trondheim skal følges opp med et fokusmøte i løpet av vår 2015.

Budsjett 2015 må sees i sammenheng med strategidokumentet og vil bli endelig besluttet på neste styremøte 9. mars . Kontingent 2015 ligger fast, det er besluttet.

**Beslutning**:

Referatet godkjent.

**2. Økonomirapport og utkast til Årsregnskap 2014**

Dokumentene var sendt ut av Olav Egil på forhånd.

**Beslutning:**

Årsregnskapet for 2014 godkjent.

**3. Faggruppene**

Kirsten hadde sendt ut forslag til planer for faggrupper og fokusmøter for 2015, og disse ble gjennomgått og kommentert. Planen ble godt mottatt, den gir fleksibilitet til å innføre ny strategi.

Det var enighet om følgende endringer:

Faggruppen FM Ledelse, to møter: Møte 1 Tema Nøkkeltall på strategisk nivå.  Møte 2. Aktivitetsbaserte arbeidsplasser.

Aktivitetsbaserte arbeidsplasser blir også tema for ett fokusmøte, det blir ingen faggruppe for dette temaet I år.

Fortsettelse av SLA workshop i Trondheim blir ett fokusmøte i løpet av våren, programkomiteen +Kirsten lager program for dette møtet.

Andre aktuelle temaer som ble foreslått til fokusmøter var Asset management og Sikkerhet og risikovurdering.

Hvorvidt Energi og miljø gruppen skal splittet eller ikke ble diskutert, Kirsten jobber videre med dette.

Et fokusmøte kan bli et 2-dagers høstmøte.

**Beslutning:**

Kirsten jobber videre med planen til neste styremøte. Lage forslag til ett årshjul. Få på plass datoer for flest mulig av møtene første halvår.

Styret må engasjere seg og bidra til å få kvalitet på fokusmøtene.

**4. Nøkkeltall/benchlearning**

Margrethe hadde sendt ut forslag til planer for 2015 og disse ble gjennomgått og kommentert.

Alle universitetssykehusene i Norge deltar i nøkkeltallarbeidet. Veldig mange mennesker er involvert i sykehusenes nøkkeltallarbeid og alle har ikke like god forståelse for bruk av malen og NfNs regler for dette arbeidet. Margrethe oppfordret Styret til å ta stilling til eierskap og rettigheter til nøkkeltallmalen, talldatabasen og rapportene (dette gjelder for både næringsversjonen og sykehusversjonen).

**Beslutning:**

Nøkkeltallmøtet 2015 avholdes på et sentralt hotel nær Gardermoen 1.-2. september.

Magne Braaten, SB1 og Cathrine von Krogh, NAV har sagt seg villig til å være programkomite siden Kjersti og Johannes ikke tar gjenvalg. Margrethe tar et møte med Johannes og Kjersti sammen med denne komiteen.

4b**. Web baserte nøkkeltall - løsninger / kostnader**

Webbasert, hva betyr det? Margrethe gjennomgikk de 3 nivåene, se hennes presentasjon fra s. 5. Anslag for å utvikle nivå 2 - kr 300 000 ++.

Presentasjonen gjaldt benchmarking, Næring. Sykehusenes interesse av en webløsning må avstemmes med FM-lederne.

Hvordan dette eventuelt kan finansieres ble diskutert.

I henhold til den nye strategien vil nivå 3 være målet, ikke stoppe på nivå 2.

**Beslutning:**

Margrethe utdyper funksjonsbeskrivelsene basert på styrets diskusjon og kontakter aktuelle leverandører for tilbud som styret vurderer på neste styremøte, 09.03.

**5. NfNs fremtidige strategi**

Erick hadde sendt ut utkastet til strategidokumentet kvelden før så alle styremedlemmene hadde ikke hatt anledning til å lese dokumentet.

Erick gjennomgikk utkastet og følgende ble kommentert:

-Behov for å legge inn definisjon av Real Estate and Facility Management, bruke Olav Egils.

-Hva betyr associated members medlemmer og hva får de? Dette må defineres.

-Rydde i punktet 1 Organic growth, flytte bulletpunkt 1.3 til Renewal og skriver om bulletpunkt 1.4, vi skal ikke ha collaboration med int. networks, finne et mer dekkende uttrykk. Skriver om bulletpunkt 2.2 og 2.4.

To viktige dimensjoner i NfN er det sosiale og beste praksis. Viktig å ikke miste det sosiale aspektet i NfN. Det må fremkomme i strategien.

**Beslutning:**

Erick gjør de nødvendige endringer i strategidokumentet og sender det ut på nytt til styremedlemmene innen onsdag 4. februar. Alle må lese igjennom å gi tilbakemeldinger til Erick.

Olav Egil setter Ericks oppdaterte strategi inn i det nåværende strategi oppsettet slik at det kan presenteres på årsmøtet. Olav Egil har tidligere sagt seg villig til å oversette strategidokumentet til norsk.

Vedtektsendring: Å åpne for assosierte medlemmer vil kreve vedtektsendring og må opp på årsmøtet. Hvordan dette skal gjøres og om det er mulig å gjøre dette i år ble ikke besluttet.

NfN strategien vil være et langsiktig dokument slik at alt ikke må gjennomføres i 2015, dvs, hvis vi ikke har tid til å fremme denne saken kan vi vente til neste år

**Beslutning:**

Styret gav årsmøtekomiteen i oppdrag å utrede hva som trengs for å gjennomføre vedtektsendringen og hva som skal gjennomføres.

*Liten diskusjon:   
 Hvordan nærmer vi oss de unge, hva vil de ha? Viktig å tenke på det i handlingsplaner  
 og aktiviteter. I utgangspunktet kom noen elementer inn i diskusjonen, slik som   
 generasjonsskifte etc, her kom vi ikke til noen konklusjon, så dette får bare henge i   
 luften.*

**6. Budsjett 2015**

**Beslutning:** Avventer til neste styremøte 9. mars.

**7.** **Årsmøtet 2014**

Program for temadelen av årsmøtet ble diskutert. NfN har som praksis at vertskapet, i år Multiconsult, kommer med interessant og aktuelt foredrag. Margrethe sender noen forslag til Olav Egil.

**Beslutning:**

Styret utnevnte en hurtigarbeidende komite for årsmøtet:   
Sidsel, Kirsten, Margrethe og Olav Egil.

Margrethe sender forslagene til aktuelle foredragsholdere og temaer fra Multiconsult til komiteen som må ta en rask avgjørelse på dette.

Kirsten avtaler de praktiske detaljene for møtet med Margrethe og sender ut invitasjonen. Kirsten har vinterferie 14.-28. februar. Olav Egil har vinterferie 15.-februar – 3. mars.

Olav Egil tar seg av årsmøtedokumentene og ferdigstiller årsberetningen.

Noen forslag til valgkomiteen: Kristin Fagerhaug, Norges Bank og Hina Marie Johansen, UNN.  
Olav Egil kontakter valgkomiteen.

**8. Styrets arbeidsplan våren 2015**

Styremøte 2/15 mandag 9. Mars kl 12-16.   
Sted: Hos Kjersti, NRK Marienlyst, Radioresepsjonen,

Agenda:

-Ferdigstilling av strategi

-Budsjett 2015

-Handlingsplaner for møtene og nøkkeltall

Siste styremøte for avtroppende styremedlemmer.

**9. Eventuelt**

Web siden - ble utsatt til neste styremøte.